Diari Oficial de la Generalitat Valenciana


Sumari del DOGV 9472, del 17-11-2022 (2022/10549)

RESOLUCIÓ de 14 de noviembre de 2022, del gerent de l'Institut Valencià d'Art Modern, per la qual s'eleva a definitiva la llista provisional de persones admeses i excloses per a les proves selectives d'accés i es fan públiques la composició de l'òrgan tècnic de selecció i la data de celebració del primer exercici per a les proves selectives d'accés al procés de selecció per a l'ingrés com a personal fix en el lloc de treball de l'IVAM de naturalesa laboral número 100, tècnic o tècnica d'activitats culturals, corresponent al torn lliure de l'oferta d'ocupació pública de l'IVAM de 2018, convocatòria 14/2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9472

Data del DOGV
:   17-11-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/10253


Data del document
:   14-11-2022

Organisme emissor
:   Institut Valencià d'Art Modern, IVAM

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 14 de noviembre de 2022, del gerent de l'Institut Valencià d'Art Modern, per la qual s'eleva a definitiva la llista provisional de persones admeses i excloses per a les proves selectives d'accés i es fan públiques la composició de l'òrgan tècnic de selecció i la data de celebració del primer exercici per a les proves selectives d'accés al procés de selecció per a l'ingrés com a personal fix en el lloc de treball de l'IVAM de naturalesa laboral número 100, tècnic o tècnica d'activitats culturals, corresponent al torn lliure de l'oferta d'ocupació pública de l'IVAM de 2018, convocatòria 14/2021. [2022/10393]  
  
De conformitat amb el que es disposa en la base 7 de la Resolució de 24 de maig de 2021, del gerent de l'Institut Valencià d'Art Modern, de la convocatòria 12/2021 (DOGV 9108, 16.06.2021), i de la Resolució de la Sotssecretària de la Conselleria d'Educació, Cultura i Esport de data 10 de novembre de 2022, per la qual es nomena l'òrgan tècnic de selecció, resolc:  
  
Primer  
Elevar a definitiva la llista provisional de persones admeses i excloses que figuren en els annexos I i II, respectivament, fer pública la composició de l'òrgan tècnic de selecció que consta en l'annex III, i convocar les persones admeses a la realització del primer exercici de la fase d'oposició segons s'indica en l'annex IV.  
  
Segon  
L'ordre de crida de les persones admeses per a cada exercici serà per ordre alfabètic.  
Les persones admeses seran convocades per a la realització de cada exercici en crida única. Perdran aquest dret quan es personen en els llocs de celebració una vegada iniciades les proves o per la inassistència a aquestes, encara que es dega a causes justificades.  
  
  
Tercer  
Les persones aspirants convocades a la realització de la prova hauran d'acreditar la seua personalitat mitjançant la presentació del document nacional d'identitat, del passaport, NIE o del permís de conduir, sense que per a aquest efecte siguen vàlides les fotocòpies compulsades o acarades d'aquests documents.  
  
Quart  
Contra la present resolució, que posa fi a la via administrativa, els interessats podran interposar recurs potestatiu de reposició, o, directament, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
  
València, 14 de novembre de 2022.- El gerent: Sergi Pérez Serrano.